open-index/open-wikipedia-markdown huggingface dataset:
Aldenburch (Landkreis)

De lânkring **Aldenburch** (*Landkreis Oldenburg*) is in distrikt yn Nedersaksen yn Dútslân. De lânkring moat net betiizge wurde mei de stêden mei deselde namme yn Nedersaksen en Holstein.

## Skiednis
De lânkring Aldenburch waard yn 1933 stifte. Oant 1988 hie it bestjoer syn sit yn de stêd Aldenburch. Sûnt binne de bestjoersgebouwen te finen yn Wildeshausen.

## Geografy
De lânkring leit tusken de stêden Aldenburch en Bremen. De rivier de Hunte rint fan súd nei noardwestlike rjochting troch de lânkring.

## Stêd en gemeenten
De lânkring is te ferdielen yn 15 gemeenten. Haadplak is Wildeshausen. Fan de oare 14 gemeenten binne 6 gemeenten selsstannich, de oare gemeenten wurkje gear yn in *[[Samtgemeinde]]*.

## Keppeling om utens
Kloppenburch (Landkreis)

De **Landkreis Cloppenburg** (Sealterfrysk: *Loundkring Kloppenbuurich*) is in lânkring yn it noardwestlike diel fan it Dútske bûnslân Nedersaksen.

## Geografy
De ôfmjitting fan de lânkring is fan noard nei súd likernôch 50 kilometer en fan east nei wêst 40 kilometer. It lânskip is flak, ofwikseljend fean en geastgrûn en leit likernôch 30 oant 40 kilometer boppe seenivo. Noardlik fan Kloppenburch foarmet de Soeste in likernôch 3 kilometer lang opslachmar, de Thülsfelder Talsperre. De lânkring makket diel út fan it tradisjoneel katolike Oldenburgische Münsterland.

Sûnt 1972 wurdt yn it gebiet gas wûn. De winning hat yn it ferline ierdskoddings feroarsake. De ierdskodding fan 1 oktober 2018 hie in krêft fan 3,7 op de skaal fan Richter.

Oanbuorjende lânkringen binne yn it noarden begjinnend mei de klok mei de lânkringen Ammerland, Aldenburch, Vechta, Osnabrück, Iemslân en Lier.

Under de lânkring falt ek de gemeente Sealterlân, dêr't it Sealterfrysk sprutsen wurdt.

## Stêden en gemeenten

## Keppeling om utens
Stade (Landkreis)

**Stade** is in Landkreis (lânkring) yn it Dútske bûnslân Nedersaksen. Haadplak fan de lânkring is Stade. De lânkring makket diel út fan de Metropoalregio Hamburch.

## Skiednis
De lânkring waard yn 1932 stifte troch gearfoeging fan trije lytsere distrikten.

## Geografy
It distrikt leit oan de súdlike igge fan de Elbe, tusken de stêd Hamburch en de mûning fan de rivier. De westlike grins wurdt foarme troch de Oste. It gebiet tusken de Oste en Stade wurdt tradisjoneel Kehdingen neamt. It gebiet eastlik fan Stade wurdt Altes Land (Aldlân) neamd en is bekend fanwegen de fruittylt en monumintale fakwurkpleatsen.

Oanbuorjende lânkringen binne begjinnend fanút it noarden mei de klok mei Dithmarschen, Steinburg en Pinneberg yn Sleeswyk-Holstein (alle trije oan de oare kant fan de Elbe), de stêd Hamburch en de lânkringen Harburg, Rotenburg en Cuxhaven yn Nedersaksen.

## Stêden en gemeenten

## Keppeling om utens
Jeropeeske wei 22

De **Jeropeeske wei 22** (**E22**) is ien fan de langste Jeropeeske rûten en rint benammen troch noardlike en eastlik Jeropa en hat in lingte fan 5320 km. De dyk begjint yn Holyhead yn Wales en einiget yn Isjim yn Ruslân. De dyk rint troch de lannen Feriene Keninkryk, Nederlân, Dútslân, Sweden, Letlân en Ruslân. In stikmannich Jeropeeske wegen waarden nei it jier 2000 oant yn Aazje ferlingd. De E22 waard ferlingd op 24 juny 2002.

De rûte rint troch Fryslân oer de A7 oer de Ofslútdyk en by Boalsert, Snits, De Jouwer, It Hearrenfean en Drachten del. De rûte rint oer de A280, A31 en A28 troch East-Fryslân by Bunde en Lier del.

## Plakken by de E22 del

## Rûte
De E22 rint oer de folgjende nasjonale diken hinne fan west nei east:

## Galery

Ofbyld:A55Penmaenmawr.jpg|E22/ by Penmaenmawr, noardlik Wales, Feriene Keninkryk.
Ofbyld:M62 J22 from Pennine Way.JPG|E22/ by krusing 22, it heechste punt op de Ingelske autodiken, westlik Yorkshire, Feriene Keninkryk
Ofbyld:Afsluitdijk 1031.jpg|E22/ oer de Ofslútdyk yn Fryslân, Nederlân
Ofbyld:E22norr1.jpg|E22 by Norrköping, Sweden
Ofbyld:A10Latvia.jpg|E22 by Rīga, Letlân
Ofbyld:Moscow — Novorizhskoe shosse.JPG|E22/M9 yn Moskou
Ofbyld:M7morning.jpg|E22 by Orechovo-Zûjevo, Moskou (oblast), Ruslân
Ofbyld:Pokrov route e 22 2.jpg|E22 yn Pokrov, Ruslân
Pick-up (sinematografy)

In **pick-up** is yn 'e sinematografy in lyts, relatyf minder wichtich shot dat opnommen wurdt nei't by in film of tillefyzjesearje it eigentlike shot al filme is. In **reshoot** (ek stavere as **re-shoot**) is in soartgelikense bykommende opname, mar dan yn 'e foarm fan in hiele sêne. 

In pick-up komt faak foar as in akteur of aktrise ûnder it opnimmen fan in sêne in flater begiet. Foarhinne waard dan ornaris daliks "Cut!" roppen om 'e opname te stopjen, wêrnei't it hiele spul wer fan it begjin ôf oan op 'e nij moast. Tsjintwurdich lit men, as de flater net al te grut is, yn 'e regel de kamera's trochrinne. As de sêne der dan hielendal opstiet, kin der in pick-up filme wurde fan it punt dêr't it mis gien is. De script supervisor moat dêrfan in oantekening meitsje sadat de filmeditor letter begrypt dat de pick-up yn 'e sêne plakt wurde moat. Ek moat de script supervisor de akteur(s) helpe om it juste plak yn it senario werom te finen troch de lêste pear regels op te lêzen foar de dialooch fan 'e pick-up. Der moatte yn sa'n sitewaasje behalven it eigentlike pick-upshot ek saneamde 'brêgeshots' opnommen wurde, dy't meitsje dat de oergong tusken de bylden fan 'e oarspronklik filme sêne en it pick-upshot der floeiend útsjogge.  

Soks is wat oars as in ekstra take of retake; dat is it nochris op 'e nij opnimmen fan in hiele sêne, yn 'e regel fuort nei't de earste of ferskate eardere takes al opnommen binne, mei't de regisseur dêr om 'e iene of oare reden ûntefreden oer is. 

Pick-ups komme ek in protte foar, en reshoots komme allinne mar foar, as der yn 'e postproduksje, nei it ôfsluten fan 'e eigentlike opnamen, by de montaazje fêststeld wurdt dat der noch ien of mear shots of sênes ûntbrekke dy't nedich binne om ta in goed einprodukt te kommen. It beslút om pick-ups en/of reshoots te dwaan nei it ôfsluten fan 'e opnamen, wurdt nea lichtsinnich nommen, om't soks tige djoer is. Alle belutsen akteurs en leden fan 'e filmcrew moatte wer opdraven komme, en deselde filmset moat wer yn âlde steat werombrocht wurde. By filmjen op lokaasje is faak ek in nije fergunning nedich.
Harburg (Landkreis)

**Harburg** is in Landkreis (lânkring) yn de Dútske dielsteat Nedersaksen. De namme is ûntliend oan de doetiidske stêd Hardburg oan de Elbe, dy't eartiids it haadplak fan de lânkring wie, mar tsjintwurdich ûnderdiel foarmet fan Hamburch.

## Skiednis
Yn 1885 stifte it Prusyske regear trije distrikten yn it gebiet: it distrikt Harburg, it distrikt Winsen en de distriktfrije stêd Harburg oan de Elbe. Yn 1932 waarden dy distrikten gearfoege en waard de stêd Harburg-Wilhelmsburg, sûnt 1927 gearfoege ta ien stêd, de haadstêd fan it distrikt. De stêd bleau fierder in selstannich bestjoerlik lichem en foarme gjin ûnderdiel fan it distrikt.

Yn 1937 waard de stêd Harburg-Wilhelmsburg by Hamburch yndield, wylst it distrikt Harburg selstannich waard. Winsen oan de Luhe waard yn 1944 de nije haadstêd fan de kring.  

## Geografy
De lânkring grinzget oan, begjinnend fan it easten  mei de klok mei, de lânkreisen Lüneburg, Heidekreis, Rotenburg en Stade, de stêd Hamburch en de dielsteat Sleeswyk-Holstein (Lauenburg).

## Stêden en gemeenten

## Keppeling om utens
Shot

## As wurd
*shot (drank), in lyts gleske sterke drank dat yn ien kear efteroer slein wurdt
*shot (drugs), in ynjeksje mei drugs
*shot (iishockey), it besykjen om in goal te meitsjen yn it iishockey
*shot (sinematografy), in inkele, ûnûnderbrutsen opname mei de kamera as ûnderdiel fan in sêne yn in film, fideo of tillefyzjesearje

## As titel
*''Shot'' (album), in album fan The Jesus Lizard út 1996
*''Shot'' (film út 2017), in Amerikaanske film út 2017
*''Shot'' (liet), in liet fan The Rasmus út 2006
**[[Shot, Illusion, New God]]*, in EP fan Gruntruck út 1996
**[[Shot Rev 2.0]]*, in fideo-album fan The Sisters of Mercy út 1992

## As ôfkoarting
*SHOT, in ôfkoarting foar Serious Hazards of Tranfusion, in Britske organisaasje dy't bloedtransfúzjeflaters byhâldt
*SHOT, in ôfkoarting foar Society for the History of Technology, in ynternasjonale feriening fan technologyhistoarisy
Shot (sinematografy)

In **shot** (in lienwurd út it Ingelsk) is yn 'e sinematografy in rige frames dy't net ûnderbrutsen is. Der besteane twa justjes ferskillende definysjes fan dizze term:
# By de produksje fan in film, fideo of tillefyzjeprogramma bestiet in shot út wat der opnommen wurdt tusken it momint dat de kamera oanset wurdt en it momint dat er ophâldt mei filmjen. Dat is sadwaande ien ûnûnderbrutsen opname. 
# By de montaazje yn 'e postproduksje is in shot it ûnûnderbrutsen byldmateriaal tusken twa edits of cuts.
Ferskate shots efterinoar foarmje in sêne, ferskate sênes foarmje in sekwinsje (ek wol mei in Ingelsk lienwurd *sequence* neamd) en in stikmannich sekwinsjes foarmje de film, fideo of in ôflevering fan in tillefyzjesearje. In shot is sadwaande de lytste boustien fan in film, fideo of tillefyzjeprogramma, dy't binnen in sêne ôfwiksele wurdt mei oare shots mei in oare kamerahoeke.

De lingte fan shots kin alderraarst fariëarje. De Amerikaanske horrorfilm *[[The Mist (film)|The Mist]]* (2007) hat bgl. in spyldoer fan 117&nbsp;minuten en omfettet 1.292 shots, wat betsjut dat de gemiddelde lingte fan in shot yn dy film 5,4&nbsp;sekonden bedraacht. It Russyske histoaryske drama *[[Russkij Kovtsjeg]]* (2002) hat in spyldoer fan 96&nbsp;minuten en bestiet út mar ien trochrinnend shot fan 5.760&nbsp;sekonden. Sa'n (seldsum) tige lang shot wurdt yn 'e filmterminology in long take neamd.

Shots wurde faak yndield nei fjildgrutte, oftewol neffens de neite ta it ûnderwerp fan 'e shot:
*extreme long shot (hiel fierôf)
*long shot (fierôf)
*full shot (sa tichteby as men komme kin en dochs noch it hiele ûnderwerp, bgl. in persoan te'n fuotten út, yn byld bringe)
*American shot of cowboyshot (3/4 fan in full shot; sa neamd om't dit faak yn Amerikaanske westernfilms brûkt waard, mei't hjirby noch krekt de holster fan in revolver ter hichte fan 'e boppeskonk te sjen is)
*medium shot (1/2 fan in full shot)
*close-up (by in persoan bgl. inkeld it gesicht)
*Italian shot of extreme close-up (by in persoan bgl. inkeld de eagen; sa neamd om't dit type shot popularisearre waard troch de Italjaanske regisseur Sergio Leone yn syn *[[Dollars Trilogy]]*)


File:Eg_WeiteTotale.jpg|extreme long shot
File:Eg_Totale.jpg|long shot
File:Eg_Halbtotale.jpg|full shot
File:Eg_Halbnah.jpg|American shot
File:Eg_Nah.jpg|medium shot
File:Eg_Groß.jpg|close-up
File:Eg_Detail.jpg|Italian shot
Palm Springs

*Palm Springs (Kalifornje), in stêd yn 'e Amerikaanske steat Kalifornje
**Ynternasjonale Lofthaven fan Palm Springs, it fleanfjild fan dy stêd
*Palm Springs (Floarida), in plak yn 'e Amerikaanske steat Floarida
*''Palm Springs'' (film út 1936), in Amerikaanske film út 1936
*''Palm Springs'' (film út 2020), in Amerikaanske film út 2020

## Sjoch ek
*North Palm Springs (Kalifornje), in plak yn 'e Amerikaanske steat Kalifornje
*Palm Springs North (Floarida), in plak yn 'e Amerikaanske steat Floarida
Jeropeeske wei

De **Jeropeeske wegen** binne diken dy't troch de letter E en guon sifers oantsjutten wurde. It nûmeringsysteem waard troch de Jeropeeske Ekonomyske Kommisje fan de Feriene Naasjes (UNECE) ûntwikkele. It netwurk wurdt nûmere fan E1 ôf en heger en de diken dêrfan rinne oer nasjonale grinzen hinne. It netwurk rint oant yn Sintraal-Aazje en Lyts-Aazje ta, om't dy lannen lid fan de UNECE binne. De rûte wurdt almeast oer autodiken en guon gefallen oer autowegen laat. 

Yn de measte lannen, binne de diken mei de Jeropeeske nûmers nûmere, njonken de nasjonale nûmers. Yn Belgje, Noarwegen en Sweden hawwe de diken allinnich de Jeropeeske nûmers (bygelyks E18 en E6). It Feriene Keninkryk brûkt allinnich syn eigen nûmers, en net de Jeropeeske. Yn Denemark wurde allinnich de Jeropeeske nûmers brûkt, mar dêr binne ek offisjele nammen foar de autodiken, dy't bygelyks yn it nijs en de waarberjochten brûkt wurde. Yn Nederlân en Dútslân ferskine de Jeropeeske nûmers njonken de eigen nasjonale nûmers.

Oare kontininten hawwe gelikese ynternasjonale dikenetwurken, sa as bygelyks de Panamerikaanske wei yn Noard-, Midden- en Súd-Amearika, de Transafrikaanske wei yn Afrika en de Aziatyske wei en Aazje.

## Skiednis
It earste netwurk fan E-diken komt fan de 1950-er jierren. Op 16 septimber 1950 waard der yn Genève in ferdrach ûndertekene dêr't in ferklearring foar it bouwen fan haadwegen yn fêststeld waard. Oant hjoed-de-dei hawwe 27 lannen dat ferdrach ûndertekene.

Yn 1951 waard it netwurk útwreide mei Jûgoslaavje en Turkije, yn 1955 mei Spanje, yn 1963 mei Bulgarije, yn 1966 mei Hongarije en Roemeenje en yn 1968 mei Ierlân. Yn 1968 wiene der offisjeel gjin Jeropeeske wegen yn de Sovjet-Uny. Yn de iere 1970-er jierren woene in tal lannen mear diken yn it netwurk taheakje. Dêrtroch waard it needsaaklik en fier in nij systeem yn.

Yn 1975 waard der i nij ferdrach sletten. Mei útsûndering fan Spanje en Ierlân, trêden de 27 lannen, dy't by it âlde ferdrach oansletten wiene, ek ta ta it nije ferdrach.

De wichtichste E-diken krigen de nûmers fan E1 oant en mei E22, letter útwreide oant en mei E27. De E28, E29 en E30 wiene reservenûmers en waarden nea takend. De bywegen krigen in nûmer fan E31 oant E92, en letter noch útwreide oant en mei E126. Yn de rin fan de jierren, waarden der likernôch 27 kear oanpassings dien yn it netwurk.

## Yn Fryslân

De E22 rint troch Fryslân hinne en folget it trasee fan de A7 oer de Ofslútdyk hinne by de plakken Boalsert, Snits, De Jouwer, It Hearrenfean en Drachten del. Ek rint er troch East-Fryslân hinne oer de A280, A31 en A28 by de plakken Bunde en Lier del. Eartiids rûn de E10 fan Parys oer Rotterdam, Amsterdam, de Ofslútdyk, Harns en Ljouwert nei Grins ta. By it nije nûmeringsysteem waard de E10 opheft en ferfongen troch de E22.
De Nolet

**De Nolet** is de heechste wynmûne fan 'e wrâld. De mûne stiet oan 'e Hoofdstraat yn Skiedam en waard yn 2005 troch de firma Nolet Distillery boud. It bedriuw is sûnt 1691 yn Skiedam fêstige en yn it ramt fan in grutte ferbouwing en útwreiding liet dy de mûne wer opbouwe. Njonken it opwekken fan elektrisiteit tsjinnet de mûne ek as represintatyf gebou. Yn 'e mûne is boppedat in ûntfangstromte en in romte om gearkomsten te hâlden. Yn maaie 2006 waard de mûne iepene. 

Yn 'e 19e iuw besiet Schiedam 24 hege stellingmûnen om nôt te meallen foar de jeneverstokerijen. Yn 'e rin fan 'e tiid ferdwûnen de measten en lang om let bleaune der mar fjouwer komplete mûnen oer. Yn 'e jierren 1990 waard as fyfte mûne De Palmboom ta in komplete mûne restaurearre en yn 'e jierren 2006 en 2011 folge de rekonstruksje fan 'e Nolet en De Kameel, sadat de stêd tsjintwurdich wer sân hege rûne stellingmûnen telt.  
 
De mûne hat in tradisjoneel uterlik. De wjukken dogge tinken oan it systeem Dekker, mar binne spesjaal ûnwikkele mei in aërodynamysk profyl. Der komt gjin mûnder by te sjen om de mûne oan it wurk te setten; de turbine yn 'e mûne wurket hielendal automatysk. De sturt en de stelling fan 'e mûne binne allinne oanwêzich om de mûne syn tradisjonele karakter fan in Skiedamske mûne te jaan, it nei de wyn setten giet automatysk. 

De mûne is oant en mei de kape 42,5 meter heech en mei de aërodynamyske wjukken 55 meter. De hichte fan de stelling is 25 meter, de flecht fan de wjukken hast 30 meter.  

## Oare mûnen yn Skiedam
* De Babbersmûne
* De Drie Koornbloemen
* De Kameel
* De Noord
* De Palmboom
* De Vrijheid
* De Walvisch

## Keppeling om utens
* De Hollânske Mûne
* Mûnedatabase
* Allemolens.nl
Verden (Landkreis)

De lânkring **Verden** is in distrikt yn it sintrum fan it Dútske bûnslân Nedersaksen.  It bestjoerlike sintrum is Verden, tagelyk de grutste stêd fan de lânkring. De lânkring heart by de Metropoalregio Noardwest.

## Geografy
De Aller, dy't fanút it easten de lânkring ynstreamt, mûnet yn de lânkring yn de Wezer. Yn it noarden rint de Wümme troch de lânkring. De westlike helte fan de lânkring kriget troch it oanbuorjende Bremen in drokker karakter.

De lânkring grinzget mei de klok mei fanút it noarden oan de lânkringen Osterholz, Rotenburg/Wümme, Heidekreis, Nienburg/Weser en Diepholz (allegear yn Nedersaksen) en oan de stêd en dielsteat Bremen.

Yn de lânkring lizze 11 beskerme natoergebieten. It grutste is de Fischerhuder Wümmeniederung mei in oerflak fan 772 hektare, de lytste is de Auequelle mei in oerflak fan mar 5 hektare. 

## Skiednis
De lânkring waard foarme út de twa amten Verden en Achim, stifte yn 1852 en 1859. Nei de anneksaasje fan it Keninkryk Hannover troch Prusen yn 1866, waarden de amten omfoarme ta in "Kreis" (kring). Gearfoeging fan de beide kringen fûn plak yn 1932. Yn 1939 moast de lânkring Verden by in weryndieling de twa gemeenten Hemelingen en Mahndorf  oan Bremen ôfstean. Yn 1972 waard de eksklave Thedinghausen fan de yn 1974 ophefte lânkring Braunschweig by de lânkring Verden foege.

Histoarysk hearde it grutste part fan de lânkring ta it eardere ryksterritoarium Bremen-Verden. In soad ynstituten en organisaasjes oriïntearje harren ek hoeddedei noch oan de grinzen fan dat histoaryske gebiet. 

## Stêden en gemeenten

## Keppeling om utens
The Lady Vanishes

*''The Lady Vanishes'' (roman), better bekend as *The Wheel Spins*, in detektiveroman fan Ethel Lina White út 1936
*''The Lady Vanishes'' (film út 1938), in Britske film út 1938 ûnder rezjy fan Alfred Hitchcock
*''The Lady Vanishes'' (film út 1979), in Britske film út 1979
*''The Lady Vanishes'' (film út 2013), in Britske tillefyzjefilm út 2013
Entûsjasme

**Entûsjasme**, ek **besieling** of **fjoer**, is in gemoedstastân wêrby't men jin drok en útskroeven hâldt en draacht en in protte genietet of grutte blydskip, belangstelling of goedkarring foar eat of immen fielt. As wurd komt 'entûsjasme' oarspronklik út it Aldgryksk, fan ἐνθουσιασμός, *enthousiasmos*, in gearstalling fan ἐν, *en*, θεός, *theos*, en οὐσία, *oisia*, mei de etymologyske betsjutting "beset troch de geast fan in god". Dy term waard histoarysk troch de Alde Griken brûkt foar it yn ferfiering reitsjen fan folgelingen fan Apollo of fan Dionysus. Dêrnjonken waard it wurd ek yn oerdrachtlike sin brûkt, om grutte útskroevenens en blydskip fan immen mei it iene of oare út te drukken. Yn 'e letterlike sin wie de betsjutting lykwols beheind ta religieuze ekstaze. De filosoof Sokrates learde dat de ynspiraasje fan dichters in foarm fan entûsjasme (d.w.s. ynjûn troch de goaden) is.

Ut dyselde betsjutting wei waard in fjirde-iuwske kristlike streaming yn Syrje de Entûsjasten neamd. Hja leauden nammentlik dat se troch oanhâldend gebed, asketyske praktiken en kontemplaasje ynspirearre reitsje koene troch de Hillige Geast, ek al wiene se troch de sûndefal bejeftige wurden in kweadaardige (minsklike) geast. Om't se sa yn 'e wurking fan it gebed leauden, waarden se ek wol de euchiten neamd. Ferskate protestantske sekten út 'e sechstjinde en santjinde iuw waarden ek 'entûsjast' neamd. Yn 'e tiid nei de Glorieuze Revolúsje fan 1688 wie de oantsjutting 'entûsjasme' yn it Keninkryk Ingelân in delbûgende term foar it iepentlik en fol fjoer oanhingjen fan in politike of religieuze saak, d.w.s. in synonym fan fanatisme. Om 1700 hinne waard sok 'entûsjasme' yn Ingelân nammentlik sjoen as de oarsaak fan 'e Ingelske Boargeroarloch út 'e 1640-er jierren.
De Kameel

**De Kameel** is in yn 2011 boude rûne stiennen stellingmûne yn it Súd-Hollânske Skiedam.

## Skiednis
Oarspronklik waard de mûne yn 1715 boud, likernôch tritich meter eastlik fan it hjoeddeiske plak. De mûne wie ien fan 'e tweintich mûnen dy't yn Skiedam mout meallen foar de jeneverstokerijen. Om't in moutmûne in soad ferwurkingskapasiteit en opslachromte nedich hat, wie De Kameel yn dy tiid ien fan 'e heechste mûnen fan 'e wrâld. It neidiel wie dat dêrtroch de konstruksje fakentiden in soad te lijen hie en ta swierrichheden liede koe.  

De oarspronklike mûne die tsjinst oant yn 'e iere moarn fan 20 maart 1865. Dy moarns fernielde in hurde wynpûster de wjukken en boppe-as. Nei in reparaasje die de mûneromp noch in pear jier tsjinst as stoomhoutseagerij, mar nei in brân waarden yn 1868 ek de lêste oerbliuwsels fan 'e Kameel ôfbrutsen.

## Rekonstruksje

Nei jierren fan tarieding sette de Stifting *De Schiedamse Molens* op moandei 10 novimber 2008 útein mei de rekonstruksje fan 'e Kameel. Skiedam, dy't him graach profilearret as mûnestêd, woe in mûne op in goede sichtlokaasje by it sintrum ha. De weropbou op it krekte oarspronklike plak wie fanwegen ynfrastrukturele feroarings net mear mooglik; de mûne soe dan frijsteand yn it wetter komme te stean. Dêrom waard keazen foar in plak tichteby by it oarspronklike plak, wêrby't de rekonstruksje krekt lykas de oarspronklike mûne heal yn it wetter kaam te stean. 

Op 10 desimber 2010 waard de kape op 'e mûne set. Op sneon 14 maaie 2011 op 'e Nasjonale Mûnedei draaide De Kameel foar it earst offisjeel. Sûnt 14 maaie 2011 is De Kameel mealfeardich. 

De Kameel is oant de kape likernôch 30,3 meter heech en is de lytste fan 'e hjoeddeiske Skiedamske stedsmûnen. Dat hat te krijen mei de oarspronklik bou yn 1715, de tiid dat de jeneveryndustry yn Skiedam noch mar krekt útein sette. De mûne is útrist mei in koppel mealstiennen en kin njonken nôt mealle ek elektrisiteit opwekke.

De Kameel is it nije ûnderkommen fan 'e Stifting De Schiedamse Molens. De ûnderste trije souders fan 'e mûne binne as kantoarromtes en in romte om gear te kommen ynrjochte.

## Oare mûnen yn Skiedam
* De Babbersmûne
* De Drie Koornbloemen
* De Nolet
* De Noord
* De Palmboom
* De Vrijheid
* De Walvisch

## Keppeling om utens
* De Hollânske Mûne
* Mûnedatabase
* Mûnedatabase (oarspronklike mûne)
* Allemolens.nl
De Palmboom

**De Palmbeam**  is in rûne stiennen stellingmûne yn 'e Súd-Hollânske stêd Skiedam. 

## Skiednis
Oarspronklik waard de mûne boud yn 1781 om foar de jeneverstokerijen mout te meallen. Yn 1901 sloech by in brân yn 'e omkriten in fonk oer op 'e mûne, dy't dêrnei folslein útbaarnde. De mûneromp bleau lykwols bewarre en yn 'e jierren 1991-1993 waard de mûne wer hielendal opboud, dy't doe de namme "*De Nieuwe Palmboom*" krige.

Oant 2018 hie de mûne in museumfunksje, dy't yn febrewaris fan dat jier oergyng op De Walfisk, dy't foar dat doel earst ferboud waard. Sûnt hjit de mûne wer de Palmbeam. Tichteby de mûne steane oan it wetter De Noard en De Frijheid. Yn 'e mûne is ek kantoarromte en in romte dy't oan partikulieren ferhierd wurde kin.  

De Palmbeam is útrist mei trije mealkoppels en in mingtsjettel. Fierder is der in elektryske túchôfsûchynstallaasje oanwêzich. De roeden hawwe in flecht fan 26,70 meter. Der wurdt nôt en mout mealle foar de stokerijen en de bakkers yn 'e omjouwing.

Sûnt 1978 is de mûne in ryksmonumint. Yn 'e muorre is in gevelstien mei in palmbeam en opskrift oanbrocht.

## Oare mûnen yn Skiedam
* De Babbersmûne
* De Drie Koornbloemen
* De Kameel
* De Nolet
* De Noord
* De Vrijheid
* De Walvisch

## Keppelingen om utens
* De Hollânske Mûne
* Mûnedatabase
* Allemolens.nl
Diepholz (Landkreis)

De **[[Landkreis|lânkring]] Diepholz** is in distrikt dat sintraal yn it Dútske bûnslân Nedersaksen leit. De lânkring rint sa'n 70 kilometer súdlik fan Bremen oant de grins fan it bûnslân Noardryn-Westfalen noardeastlik fan Osnabrück.

## Geografy
De lânkring Diepholz ferbynt Dútslân's lytste en Dútslâns meast befolke lân meiïnoar, nammentlik Bremen en Noardryn-Westfalen. Dêrmei is Diepholz in typyske saneamde *Sektoralkreis*, in kring dy't fan in grutte stêd oant djip yn it efterlân rint. De lânkring Diepholz grinzget mei de klok mei en begjinnend oan de stêd Bremen oan de lânkringen  Verden, Nienburg/Weser (beide yn Nedersaksen), oan de kring Minden-Lübbecke (yn Noardryn-Westfalen), oan de lânkringen Osnabrück, Vechta en Aldenburch en de kringfrije stêd Delmenhorst (allegear yn Nedersaksen).

Njonken de fjouwer fûgelreservaten "Diepholzer Moorniederung", "Dümmer", "Kuppendorfer Böhrde" en "Oppenweher Moor" lizze der yn de lânkring noch 49 oare beskerme natoergebieten. It grutste dêrfan is it "Nördliche Wietingsmoor" mei 1.599 hektare, it lytste is de "Lachmöwenkolonie Stelle" fan 2 hektare.

## Skiednis
By de weryndielings fan de jierren 1970 fusearren de lânkring Grafschaft Diepholz mei dielen fan de lânkring Grafschaft Hoya mei yngong fan 1 augustus 1977 ta de lânkring Diepholz.

## Stêden en gemeenten

## Keppeling om utens
Nienburg (Landkreis)

De **[[Landkreis|lânkring]] Nienburg** is in distrikt yn it Dútske bûnslân Nedersaksen.

## Geografy
De lânkring grinzget mei de klok mei begjinnend fanút it wêst oan de lânkringen Diepholz, Verden en Heidekreis, oan de regio Hannover en oan de lânkring Schaumburg (allegear yn Nedersaksen) en oan de Noardryn-Westfaalske kring Minden-Lübbecke. De Wezer rint fanút it suden troch de lânkring noardlik nei Bremen.

## Skiednis
By de weryndieling yn de provinsje Hannover fan 1 oktober 1932 waard de eardere kring Nienburg, de kring Stolzenau en de gemeenten Haßbergen en Anderten út de ophefte kring Hoya ta de foars gruttere lânkring Nienburg gearfoege.

Nei noch in pear feroarings yn 1974 krige de lânkring de hoeddeiske grinzen op 1 augustus 1977, doe't yn it ramt fan de weryndieling yn Nedersaksen tsien eastlike gemeenten fan de ophefte lânkring Grafschaft Hoya by de lânkring Nienburg yndield waarden.
## Stêden en gemeenten

## Keppeling om utens
Celle (Landkreis)

De **[[Landkreis|lânkring]] Celle** is in bestjoerlik distrikt yn de Dútske dielsteat Nedersaksen.

Yn it wêst grinzget Celle oan de Heidekreis, yn it noardeasten oan Uelzen, yn it easten oan Gifhorn en yn it suden oan de Regio Hannover. De kringstêd is de stêd mei deselde namme, Celle. De lânkring Celle makket diel út fan it Lüneburgischer Landschaftsverband. 

Grutste rivier is de Aller, dy't troch it súdlike diel fan de lânkring streamt. 

## Gemeenten

## Keppeling om utens
Biënnale fan Feneesje

De **Biënnale fan Feneesje**, oftewol de 'Twajierlikse fan Feneesje' (Italjaansk: *Biennale di Venenzia*), is in festival op it mêd fan keunst dy't om it jier holden wurdt yn 'e Italjaanske stêd Feneesje. De earste edysje fan it evenemint datearret fan 1895 en waard organisearre troch de gemeenteried fan Feneesje. De hjoeddeistige organisaasje efter it festival, oprjochte yn 1928, neamde himsels yn 2009 om ta de Stifting De Biënnale fan Feneesje (Italjaansk: *Fondazione La Biennale di Venezia*). It festival fynt yn 'e ienentweintichste iuw plak yn ûneven jierren. 

De Biënnale wurdt holden yn 'e Giardini, in park yn Feneesje (de namme betsjut letterlik: "Tunen"). It sintrum fan it keunstfestival is dêr in grutte tentoanstellingsseal. Dêromhinne binne tritich permaninte nasjonale paviljoenen boud, dy't eigendom binne fan 'e dielnimmende lannen en op 'e noed binne fan 'e respektivelike ministearjes fan Kultuer. Lannen dy't net eigner binne fan ien fan 'e paviljoenen krije de gelegenheid om harren keunst te eksposearjen yn museä en keunstgaleryen ferspraat oer hiel Feneesje. Yn 2017 diene der 97 lannen mei oan 'e Biënnale fan Feneesje.

De Stifting De Biënnale fan Feneesje organisearret njonken de eigentlike Biënnale ferskate eveneminten dy't har rjochtsje op oare keunstfoarmen:
*it Ynternasjonaal Festival fan Feneesje foar Hjoeddeistige Muzyk, ek wol de Muzykbiënnale neamd, bestiet sûnt 1930 en rjochtet him op moderne muzyk. Fynt op jierlikse basis plak yn septimber en/of oktober.
*it Ynternasjonaal Teäterfestival fan Feneesje, of de Teäterbiënnale, bestiet sûnt 1934 en rjochtet him op teäter. Fynt elts jier yn july en/of augustus plak. 
*it Ynternasjonaal Filmfestival fan Feneesje bestiet sûnt 1934 en rjochtet him op film as keunstfoarm. Wurdt elts jier holden yn augustus en/of septimber.
*de Arsjitektuerbiënnale fan Feneesje bestiet sûnt 1980 en rjochtet him op arsjitektuer. Fynt sûnt 2000 plak yn even jierren.
*it Ynternasjonaal Festival fan Feneesje foar Hjoeddeistige Dûns, of de Dûnsbiënnale, bestiet sûnt 2004 en rjochtet him op dûns. Fynt elts jier yn juny plak (mar fan 2010 oant 2016 om it jier).
*it Ynternasjonaal Bernekarnaval fan Feneesje bestiet sûnt 2009 en rjochtet him op keunstuterings foar en troch bern. Fynt elts jier plak yn it foarjier ûnder de Karnvavalsfiering yn Feneesje.

## Keppelings om utens
*Offisjele webside fan 'e Biënnale fan Feneesje
Northeim (Landkreis)

De **[[Landkreis|lânkring]] Northeim** is in distrikt yn it suden fan de Dútske dielsteat Nedersaksen.

## Geografy
De lânkring grinzget mei de klok mei begjinnend fanút it noardwesten oan de lânkringen Holzminden, Hildesheim, Goslar en Göttingen (allegear yn Nedersaksen), oan de lânkring Kassel (yn Hessen) en oan de kring Höxter (yn Noardryn-Westfalen).

De lânkring leit yn it Wezerberchlân. Yn it noardeasten grinzget de lânkring oan de westlike útrinners fan de Harz. It heechste punt fan de lânkring foarmet de Große Blöße (528 meter boppe see nivo) by Dassel.

De Wezer foarmet de súdwestlike grins fan de lânkring. In oare rivier, de Leine, rint yn it eastlike diel fan súd nei noard troch de lânkring. Noardwestlik fan Northeim streamt de hast 50 kilometer lange Rhume yn de Leine. In pear kilometger eastlik fan Einbeck mûne de Ilme yn de Leine.
## Stêden en gemeenten

**[[Ienheidsgemeente]]n**

**[[Gemeentefrij gebiet]]**: Solling (177,49 km², net bewenne)
## Keppeling om utens
Vechta (Landkreis)

De **[[Landkreis|lânkring]] Vechta** is in distrikt yn it Dútske bûnslân Nedersaksen.

## Geografy
De lânkring grinzget yn it noardwesten oan de lânkring Kloppenburch,  yn it noarden oan de lânkring Aldenburch, yn it easten oan de lânkring Diepholz en yn it suden en westen oan de lânkring Osnabrück. De lânkringen Kloppenburch en Vechta foarmje tegearre it Oldenburger Münsterland.

## Skiednis
Yn de 13e iuw waard it gebiet ûnderdiel fan it heechstift Münster. Mei de ynfiering fan de sekularisaasje yn 1803 waard it gebiet oan Aldenburch oerdroegen. Tsjerklik bleau it gebiet lykwols ûnder Münster fallen. It ferklearret ek de namme *Oldenburger Münsterland*. Ek hjoeddedei is de lânkring foar it measte roomsk. De lânkring Vechta waard yn 1945 ynsteld.    

## Gemeenten

**[[Ienheidsgemeente]]n**

## Keppeling om utens
De Walvisch

**De Walvisch** is in rûne stiennen stellingmûne oan 'e Westvest yn Skiedam. De earste stien foar de mûne waard yn 1794 troch Anthonius Nolet lein. Ek hjoeddedei is de famylje Nolet noch jimmeroan yn Skiedam bekend fanwegen harren jenever en de heechste mûne fan it lân, De Nolet.  

## Ofbyld

De mûne waard ferneamd nei de Grienlânske walfiskfeart, dy't tsjin 'e ein fan 'e 18e iuw opgong makke. De Walvisch waard pachte troch 26 stokers en mealle mout foar jenever. 

De Walvisch waard yn 1928 ferkocht oan 'e feriening De Hollandsche Molen út Amsterdam, dy't de mûne restaurearje liet. Yn desimber 1938 rekke de mûne troch brânstifting fan 'e hierder skeind. De skea bleau beheind en de mûne waard renovearre en neitiid ferhierd oan in bedriuw, dy't caseïne, in grûnstof foar de farvefabryk, mealle. 

Yn 'e jierren 1950 sette de mûndersfamylje Kluit útein mei in bedriuw yn 'e mûne. Kluit wie eigner fan De Noord yn Rotterdam, dêr nôt mealle waard, en wie fan doel wytmoal op De Walvisch te meallen. De Noord baarnde yn 1954 ôf en dêrnei krige De Walvisch it drokker mei meallen. Yn 'e jierren 1960 naam de aktiviteit fan 'e mûne lykwols ôf.  

De gemeente kocht yn 1982 foar in symboalysk bedrag de mûne fan De Hollandsche Molen oer en joech opdracht de stilsteande mûne op 'e nij te restaurearjen. Nei de grutte restauraasje yn 'e jierren 1980 baarnde de mûne op 14 febrewaris 1996 troch koartsluting folslein út. Noch yn itselde jier sette de weropbou fan 'e mûne útein mei help fan bedriuwen, ynstellings en partikulieren. Wat letter waard de mûne ek wer mealfeardich makke. 

Sûnt 2002 is der yn De Walvisch in winkel ûnderbrocht mei in grut assortiment moal- en bakprodukten.

Yn 'e rin fan 2017 waard mei in ferbouwing útein set om de mûne ynstee fan De Palmboom as museummûne yn te rjochtsjen. Sûnt 2018 waard it museum mei de mûnewinkel iepene.

## Oare mûnen yn Skiedam
* De Babbersmûne
* De Drie Koornbloemen
* De Kameel
* De Nolet
* De Noord
* De Palmboom
* De Vrijheid

## Keppelingen om utens
* De Hollânske Mûne
* Mûnedatabase
* Allemolens.nl
Brêge (skip)

De **brêge** is op in skip it plak dêr't it skip wei bestjoerd wurdt. Behalven it stjoerrêd fynt men dêr ek ferskate nautyske apparaten dêr't ferlet fan is foar in feilige feart op see of op in binnenwetter, lykas it echolead, de radar, de skipsradio, de stjoerautomaat, de tillegraaf, in GPS-navigaasjesysteem en it kompas. Ek de kaartetafel befynt him op 'e brêge. 

Op gruttere skippen foarmet de brêge it senuwsintrum fan it skip, dêr't de koers en faasje bepaald wurdt en ek de krekte geografyske posysje fan it skip byholden wurdt. Ek berêst by de stjoerman fan 'e wacht it befel oer it skip by eventuele kalamiteiten, itsij om dy foar te kommen, itsij om se te bestriden. Om in goed útsicht nei alle kanten te bieden, is de brêge almeast like breed en soms sels breder as it skip sels. By it oanmarjen stiet de stjoerman op 'e brêgewjuk, de útein fan 'e brêge oan 'e lofter- of rjochterkant fan it skip, dêr't er wei sicht hat op 'e kade en oanwizings trochjaan kin oan 'e roerman, dy't it stjoerrêd betsjinnet.

## Bemanning
By it farren is de brêge fan in skip altyd bemanne. Hokker spesifike bemanning ferlet fan is, ferskilt, ôfhinklik fan it farwetter dêr't it skip him befynt, de waarsomstannichheden en de tiid fan 'e dei.
● op tige drokke kustwetters en/of rivieren bestiet de bemanning út kaptein, stjoerman, roerman en útkyk
● by mist, stoarm of oare foarmen fan min waar bestiet de bemanning út kaptein, stjoerman en útkyk
● by normale omstannichheden nachts bestiet de bemanning út stjoerman en útkyk
● by normale omstannichheden oerdeis bestiet de bemanning út stjoerman en útkyk, al mei de útkyk ferfalle as der in wachtalaarm (deademansknop) oanwêzich is

## Sprekferbining
Op 'e brêge moat in sprekferbining wêze mei de masinekeamer en mei de hut fan 'e kaptein. Dy beide ferbinings moatte ûnôfhinklik fan 'e enerzjyfoarsjenning op it skip wurkje kinne. Foarhinne waard dêrom gebrûk makke fan sprekbuizen en letter fan in tillefoan mei in dynamo. Dy moast troch in draaitsjiltsje mei in hendel likernôch tsien sekonden lang opwûn wurde oant der in lûde soemtoan klonk ta oantsjutting dat de sprekferbining mei de masinekeamer of de kapteinshut ta stân brocht wie. Tsjintwurdich brûkt men in tillefoanynstallaasje mei in eigen akku of in helpgenerator as alternative enerzjyboarne.
De Noord (Skiedam)

**De Noard** is in rûne stiennen stellingmûne yn 'e Súd-Hollânske stêd Skiedam. Foar in skoft wie de mûne de heechste wynmûne fan 'e wrâld. 

## Skiednis
Al yn 'e 18e iuw stiene der yn Skiedam bysûnder hege stellingmûnen. Dy mûnen tsjinnen eartiids fral om mout te meallen foar it grutte tal jeneverstokerijen. Fan 'e mear as 20 stedsmûnen bleau û.o. De Noard út 1803 bewarre. De earste stiennen wynmûne op dit plak waard yn 1707 boud en ferfong doe in âlde houten standermûne út likernôch 1400. Dy "*Noort Moole*" waard yn 1803 ôfbrutsen en tichter by it wetter as de hjoeddeiske De Noard wer opboud. Oan 'e eastlike kant is noch in gevelstien te sjen mei it jiertal 1707.

Sûnt it begjin fan de 20e iuw waard der yn 'e mûne feefoer en letter weetmoal foar de bakker mealle. Yn 'e jierren 1930 waard gjin gebrûk mear makke fan 'e wynoandriuwing. It boppediel fan 'e mûne, de kape, it wjukkekrús de sturt en de stelling, waarden yn 1937 ferwidere. Wat oerbleau wie de romp mei twa souders.   

Nei de Twadde Wrâldoarloch kocht de gemeente de romp fan 'e mûne oan mei it doel de mûne wer yn âlde gloarje werom te bringen. De restauraasje en rekonstruksje fan it boppediel fûn yn 'e jierren 1962-1971 plak. Ek waard de mûne wer mealfeardich makke. 

Oant 2006 bleau De Noard de heechste wynmûne fan 'e wrâld. Yn dat jier waard yn Skiedam De Nolet boud, dy't heger is as De Noard.     
 
De mûne is oant en mei de kape 33,3 meter heech en hat in flecht fan 26,6 meter. Yn 'e mûne is tsjintwurdich in restaurant ûnderbrocht.

## Oare mûnen yn Skiedam
* De Babbersmûne
* De Drie Koornbloemen
* De Kameel
* De Nolet
* De Palmboom
* De Vrijheid
* De Walvisch

## Keppelingen om utens
* De Hollânske Mûne
* Mûnedatabase
* Allemolens.nl
Fantasij

**Fantasij** (fan it Frânske *fantaisie*), ek **fantasije**, **fantasy**, **ferbylding**, **ferbyldingskrêft**, **foarstelling**, **foarstellingsfermogen**, **ynbylding** of **ynbyldingsfermogen**, is it minsklik mentaal fermogen om bylden, ideeën en/of gefoelens op te roppen sûnder dat men dy sintúchlik waarnimt. Sa kin men jin ynlibje yn sitewaasjes of foarfallen dy't men net sels belibbe hat of entiteiten betinke dy't net besteane of wêrfan't it bestean net bewiisd wurde kin. Ek kin de fantasij brûkt wurde om oantinkens út it ferline te feroarjen troch der dingen by te betinken dy't net wier bard binne of der krekt wol wier barde foarfallen by wei te tinken. In troch fantasij ûntstiene foarstelling wurdt ek in fantasij(e) of in fantasy neamd. It byhearrende eigenskipswurd is **fantastysk**. Immen mei in protte fantasij is in **fantast**.

De fantasij kin prikele, d.w.s. bewust of ûnbewust ynspirearre wurde, troch bygelyks wat men yn boeken, kranten of tydskriften lêst, wat men op 'e radio heart, wat men yn films, op 'e tillefyzje of op it ynternet sjocht of wat men belibbet yn it deistich bestean. Fantasij kin ek wjerspegele wurde yn dreamen. As men djip wei is yn in fantasij, sprekt men wol fan in deidream. In bysûnder soarte fantasij is in seksuele fantasij, wêryn't men jin in seksuele of seksueel tinte sitewaasje foarstelt.

Psychologysk sjoen is de ûngrypbere fantasij in kognityf proses dat de minske romte jout om it libben te ynterpretearjen en op 'e siik te gean nei nije foarmen fan tinken en beoardieljen. De fantasij stiet sa oan 'e basis fan it ûntwikkeljen fan nije en ynnovative ideeën en spilet in wichtige rol yn it learfermogen fan 'e minske. It jout him de kâns om âlde kennis fierder út te wurkjen troch him foar te stellen wat er de barre soe as er der eat oan tafoege of fan ôfhelle. Fantasij kin lykwols ek in negative wurking hawwe, mei't it ek de kearn foarmet fan psychyske oandwanings as paronoia. Foar sûne minksen jout de fantasij lykwols fral de oanset ta positive dingen lykas kreätiviteit, relativearringsfermogen en it nimmen fan inisjativen.
The Bourne Identity

*''The Bourne Identity'' (roman), in roman fan Robert Ludlum út 1980
*''The Bourne Identity'' (film út 1988), in Amerikaanske tillefyzjefilm út 1988 mei Richard Chamberlain yn 'e haadrol
*''The Bourne Identity'' (film út 2002), in Amerikaansk-Dútske film út 2002 mei Matt Damon yn 'e haadrol
I Am Legend

*''I Am Legend'' (roman), in roman fan Richard Matheson út 1954
*''I Am Legend'' (film), in Amerikaanske film út 2007 op basis fan dy roman
*''I Am Legend'' (tillefyzjesearje), de ynternasjonale namme fan in Súdkoreaanske tillefyzjesearje út 2010
*''I Am Legend'' (liet), in liet fan White Zombie út 1992
Uelzen (Landkreis)

De **[[Landkreis|lânkring]] Uelzen** is in distrikt yn it noardeasten fan it Dútske bûnslân Nedersaksen.

## Geografy
De lânkring grinzget mei de klok mei begjinnend yn it noarden oan de lânkringen Lüneburg en Lüchow-Dannenberg (beide yn Nedersaksen), oan de Altmarkkreis Salzwedel (yn Saksen-Anhalt) en oan de lânkringen Gifhorn, Celle en Heidekreis (allegear wer yn Nedersaksen).

It eastlike diel fan de Lüneburger Heide leit yn de lânkring, dy't diel útmakket fan de Noard-Dútske leechflakte. It sintrale lânskip is it yn de Saale-iistiid foarme "Uelzener-Bevenser Becken", dat wurdt omfieme troch ferskate morenerêgen.

Yn de lânkring hat de Ilmenau syn boarne, dy't dan yn noardlike rjochting nei Lüneburg streamt. It plattelân is flak en tin befolke.

## Wapen
De trije sulverenkrusen yn it reade fjild ferwize nei de trije kleasters Ebstorf, Medingen en Oldenstadt. It skyld hat in blauwe liuw op in sulveren eftergrûn mei reade herten. De herten binne ûntliend oan it Deenske keningswapen, in ferwizing nei it houlik fan hartoch Willem fan Lüneburg mei prinses Helena fan Denemark.  

## Gemeenten

**[[Ienheidsgemeente]]n**
# Bienenbüttel
# Uelzen, haadstêd

**[[Samtgemeinde]]n** mei de dêrûnder fallende plakken

 Sit fan it bestjoer fan de Samtgemeinde

## Keppeling om utens
Herbert Smith (fleanmasineûntwerper)

**Herbert Smith** (Bradley (Noard-Yorkshire)  1 maaie 1889 – 1977) wie in Britsk fleanmasineûntwerper.

Doe't er jong wie gie er nei de Keighley Boys Grammar School yn West-Yorkshire. Dêrnei studearre Smith oan it Bradford Technical College, dêr't er yn 1907 ôfstudearre as wurktúchboukundich yngenieur.

Smith wurke nei syn stúdzje foar masinefabrikant Dean, Smith & Grace, en waard dêrnei tekener by de liftfabrikanten Smith, Major en Stephens yn Northampton. Yn maart 1914 kaam Smith as tekener yn tsjinst by de Sopwith Aviation Company. Letter dat jier waard er haadyngenieur by Sopwith. Smith ûntwurp dêrnei efterelkoar de Sopwith Pup, Sopwith Triplane, Sopwith Camel en de Sopwith Snipe. Hy wurke foar de firma Sopwith oant dy yn oktober 1920 opheft waard.

Yn febrewaris 1921 nûge de Mitsubishi Internal Combustion Engine Manufacturing Company yn Nagoya Smith út om yn 'e mande mei guon oare eardere  Sopwith-yngenieurs Mitsubishi te helpen by it opsetten fan in bouôfdieling foar fleantugen. Yn Japan ûntwurpen hja de 1MT, B1M, 1MF en de 2MR.

Smith gie yn 1924 werom nei Ingelân en luts him werom út de loftfeartyndustry.

## Untwerpen fan Smith
In kar:

File:Sopwith F-1 Camel 2 USAF.jpg|Sopwith Camel
File:SopTri5.jpg|Prototype Sopwith Triplane
File:Sopwith Snipe.jpg|Sopwith Snipe
File:Mitsubishi 2MR.jpg|Mitsubishi 2MR
A Walk in the Woods

*''A Walk in the Woods'' (toanielstik), in toanielstik út 1988 fan Lee Blessing
*''A Walk in the Woods'' (boek), in autobiografysk reisferhaal fan Bill Bryson
*''A Walk in the Woods'' (film), in Amerikaanske film út 2015 op basis fan it reisferhaal
Wolfenbüttel (Landkreis)

De **[[Landkreis|lânkring]] Wolfenbüttel** is in distrikt yn it easten fan de Dútske dielsteat Nedersaksen.

## Geografy
De lânkring grinzget mei de klok mei, begjinnend yn it noarden, oan de lânkring Helmstedt (yn Nedersaksen), oan de lânkring Harz (yn Saksen-Anhalt) en oan de lânkring Goslar en de kringfrije stêden Salzgitter en Braunschweig (allegear ek yn Nedersaksen).

De net by de lânkringen hearrende stêd Salzgitter sneit de lânkring Wolfenbüttel midstwa. Eastlik fan Salzgitter leit it gruttere diel mei de haadstêd Wolfenbüttel. It folle lytsere westlike diel oan de oare kant fan Salzgitter bestiet mar út ien Samtgemeinde: Baddeckenstedt. De Samtgemeinde Baddeckenstedt dielt de eastlike grins mei Salzgitter en grinzget dêrnjonken noch oan de lânkringen Goslar en Hildesheim.

Yn it westlike part fan de lânkring lizze de middelberchtmes Hain en Salzgitter. It lânskip fan it eastlike part wurdt foarme troch it middelberchtme de Elm, dêr foarmet de Eilumer Horn it heechste punt 323 meter boppe seenivo is. Nei it suden ta begjinne de útrinner fan it Harzberchtme.

## Gemeenten

**[[Ienheidsgemeente]]n**
# Cremlingen 
# Schladen-Werla (sit: Schladen] 
# Wolfenbüttel, haadstêd, (selsstannige gemeente)

**[[Samtgemeinde]]n** mei de dêrûnder fallende plakken

 Sit fan it bestjoer fan de Samtgemeinde

## Gemeentefrij gebiet
Yn de lânkring lizze trije gemeentefrije gebieten, dy't alle trije net bewenne binne:
# Am Großen Rhode (5,79 km²)
# Barnstorf-Warle (1,29 km²)
# Voigtsdahlum (5,77 km²)

## Keppeling om utens
Helmstedt (Landkreis)

De **Landkreis Helmstedt** is in lânkring yn it easten fan it Dútske bûnslân Nedersaksen.

Mei in oerflak fan likernôch 670 km² is de lânkring Helmstedt ien fan de lytsten yn Nedersaksen. De lânkring bestiet út de trije stêden Helmstedt, Schöningen en Königslutter am Elm en noch 20 oare gemeenten.

## Geografy
De lânkring leit tusken it foarlân fan it Harzberchtme en it begjin fan de Noard-Dútske Leechflakte.

Oanbuorjende lânkringen binnen fanôf it noardeasten mei de klok mei de lânkringen Börde en Harz (beide yn Saksen-Anhalt) en de lânkring Wolfenbüttel, oan de kringfrije stêddie  Breunswyk, oan de lânkring Gifhorn en oan de kringfrije stêd Wolfsburg (allegear yn Nedersaksen).

## Gemeenten

## Keppeling om utens
Peine (Landkreis)

De **Landkreis Peine** is in lânkring yn it easten fan it Dútske bûnslân Nedersaksen. It grinzget oan de regio Hannover, de lânkring Gifhorn, oan de kringfrije stêden Breunswyk en Salzgitter en de lânkring Hildesheim. De rivieren de Fuhse, de Oker en de Erse rinne troch de lânkring.

De lânkring Peine leit yn de Noard-Dútske Leechflakte. It heechste natuerlike punt fan de lânkring is de Ballenberg, 131 meter boppe seenivo westlik fan it plak Barbecke yn de gemeente Lengede, oan de súdlike grins mei de lânkring Hildeheim en de stêd Salzgitter.
## Gemeenten

## Keppeling om utens
Osterholz (Landkreis)

De **Landkreis Osterholz** (Nederdútsk: *Landkreis Oosterholt*) is in lânkring yn it noardlike diel fan it Dútske bûnslân Nedersaksen. De lânkring leit yn de Metropoalregio Noardwest en de haadstêd is Osterholz-Scharmbeck.

It súdlike diel fan de lânkring makket diel út fan it grutstedske gebiet fan de frije hânzestêd Bremen. Yn it noarden leit it *Teufelsmoor*, ien fan de grutste feangebieten fan Dútslân. Grutte sompige gebieten lizze oan beide kanten fan de rivier de Hamme, dy't fan noard nei súd troch de lankring streamt en yn de Wümme mûnet. De Wümme foarmet de natuerlike grins yn it suden en is in sydrivier fan de Weser, dy't de westlike grins fan Osterholz foarmet.

Westlik fan de lânkring leit de lânkring Wesermarsch, yn it noarden de lânkring Cuxhaven, yn it easten de lânkring Rotenburg (Wümme) en yn it suden de lânkring Verden en de stêd Bremen.

## Gemeenten

## Keppeling om utens
Tetsuo Kagawa

**Tetsuo Kagawa** (Japansk 香川 哲男, *Kagawa Tetsuo*; 1969) is in Japanske amateurastronoom en ûntdekker fan asteroïden.

Hy wurket oan it Gekkō-observatoarium ("Moanneljocht-observatoarium") yn Kannami. Njonken syn selstannich wurk wijt er him ek oan it ferwurkjen fan de gegevens dy't yn it Nihondaira-observatoarium sammele binne. Dy arbeid hat ta de ûntdekking fan teminsten 115 asteroïden laat; 17 dêrfan fûn er yn 'e mande mei syn kollega Takeshi Urata.

De asteroide (6665) Kagawa waard nei him ferneamd.

Foar in list fan Kawaga syn ûntdekkingen sjoch :en:Tetsuo Kagawa#List of discovered minor planets

## Literatuer
* Lutz D. Schmadel: *Dictionary of Minor Planet Names*. 5e ed. Springer, Berlyn 2003, ISBN 3-540-00238-3
Weeffek

In **weeffek** is in kombinaasje fan in ynrydstripe en in útrydstripe, benammen by in ferkearsknooppunt yn de foarm fan in klaverblêd op autosneldiken.

Op in weeffek kinne bestjoerders ynride op de trochgeande haadrydbaan en ek útride fan dyselde rydbaan ôf. Om't bestjoerders tagelyk fan rydstripe wikselje, en dêr romte foar nedich hawwe, is it ferkearsfermogen fan in weeffek beheind.

Bestjoerders dy't fan stripe wikselje wolle (yn- of útride) moatte bestjoerders dy't yn deselde rydbaan riden bliuwe, foarrang jaan.

## Ranzjearbaan
Om it trochfierfermogen te fergrutsjen, wurdt der gauris in **ranzjearbaan** oanlein dêr't it ferkear fan de ynrydstripe ôf en it ferkear fan de haadrydbaan ôf fan stripe wikselje kinne. Oan de ein fan de ranzjearbaan kin it ferkear fan de ynrydstripe ôf de haadrydbaan opride, of kin it ferkear fan de haadrydbaan de autodyk ôf. Dêrtroch wurdt it ferkear yn de trochgeande rjochting net fersteurd.

It measte ferkear op de ranzjearbaan sil fan de lofterstripe nei de rjochterstripe, en oarsom, wikselje. Pleatslik ferkear dat ien ôfslach fierder ride wol, bliuwt op de rjochterstripe riden. Bestjoerders dy't by fersin ôfslaan soene, of in stik file mije wolle, ride op de lofterstripe. Ranzjearbanen wurde gaurus oanlein op knooppunten yn de foarm fan in klaverblêd. 


Weefvak_met_parallelbaan_rijksweg_28_bij_het_Knooppunt_Hattemerbroek.jpg|Weeffek mei ranzjearbaan op Rykswei 28 by knooppunt Hattemerbroek.
Metropolitan_Expressway_3_Ohashi_JCT.jpg|Ranzjearbaan yn Peking, Sina